Ο **Μάρις Βερπακόφσκις** (λετονικά: *Māris Verpakovskis*, γεννήθηκε 15 Οκτωβρίου 1979) είναι Λετονός πρώην ποδοσφαιριστής που αγωνιζόταν ως επιθετικός. Είναι κάτοχος του ρεκόρ τερμάτων της εθνικής ομάδας της χώρας του με 29.

Καριέρα
-------

Γιος του διεθνή ποδοσφαιριστή Ίλμαρ Βερπακόφσκις, ξεκίνησε την καριέρα του στην πατρίδα του ΦΚ Λιέπαγιας Μέταλουργκς, με την οποία αγωνίστηκε από το 1995 έως το 2001 και σημείωσε 10 γκολ σε 59 εμφανίσεις πρωταθλήματος. Το 2001 εντάχθηκε στη Σκόντο Ρίγα, όπου σημείωσε 41 γκολ σε 77 εμφανίσεις και κατέκτησε δύο συνεχόμενες χρονιές το νταμπλ της Λετονίας. Αυτή η περίοδος είναι γνωστή ως η κορύφωση της καριέρας του Βερπακόφσκις. Η εξαιρετική του απόδοση αναγνωρίστηκε από πολλούς μεγάλους ευρωπαϊκούς συλλόγους και στα τέλη του 2003 υπέγραψε συμβόλαιο με την κορυφαία ουκρανική ομάδα Ντιναμό Κιέβου. Κέρδισε εύκολα θέση στη βασική ενδεκάδα, σημειώνοντας 5 γκολ σε 11 εμφανίσεις. Τιμήθηκε ως ο καλύτερος παίκτης της Ντιναμό Κιέβου το 2004 από τους οπαδούς της ομάδας, αλλά η καριέρα του άρχισε σιγά-σιγά να φθείρεται, κυρίως λόγω σύγκρουσης με τον προπονητή της ομάδας. Από τότε είχε παραχωρηθεί δανεικός για αρκετές συνεχόμενες σεζόν, καθώς το συμβόλαιό του με την Ντιναμό ήταν ακόμα ενεργό.

Το 2007 ο Βερπακόφσκις έκανε μία πολλά υποσχόμενη μεταγραφή στην Ισπανία στη  Χετάφε, χωρίς όμως επιτυχία και στη συνέχεια στη Χάιντουκ Σπλιτ, όπου έπαιξε καθοριστικό ρόλο στις νίκες της ομάδας τους πρώτους μήνες. Στις αρχές του 2008 υπέστη τραυματισμό και δεν αγωνίστηκε για μεγάλο χρονικό διάστημα. Έκανε μία σύντομη επιστροφή στο Κίεβο το καλοκαίρι του 2008. Το 2009, ο Βερπακόφσκις χρειάστηκε να επεκτείνει το συμβόλαιό του με την Ντιναμό Κιέβου για δύο χρόνια και ο σύλλογος του ελληνικού πρωταθλήματος πρώτης κατηγορίας  Εργοτέλης Ηρακλείου τον απέκτησε ως δανεικό για δύο χρόνια. Κατά τη διάρκεια αυτών των δύο ετών ο Βερπακόφσκις έπαιξε 46 παιχνίδια πρωταθλήματος και σημείωσε 7 γκολ για τον σύλλογο. Μετά τη σεζόν, το 2011, τελείωσε ο δανεισμός του και επέστρεψε στο Κίεβο.

Το 2011 ο Βερπακόφσκις υπέγραψε συμβόλαιο με τον σύλλογο ΦΚ Μπακού του Αζερμπαϊτζάν, όπου παρέμεινε για ενάμιση χρόνο, κατακτώντας το Κύπελλο την πρώτη χρονιά με τη δεύτερη σεζόν να χαρακτηριζεται από μέτριες εμφανίσεις. Στις 31 Ιανουαρίου 2013, επανήλθε στον Εργοτέλη που τότε αγωνιζόταν στη δεύτερη κατηγορία. Ο Βερπακόφσκις έκανε το ντεμπούτο του στην επιστροφή για τον σύλλογο στις 20 Φεβρουαρίου 2013 σε αγώνα πρωταθλήματος με αντίπαλο τη  Δόξας Δράμας. Στις 29 Απριλίου 2013, σημείωσε και τα δύο γκολ στη νίκη της ομάδας του στο πρωτάθλημα με 2–0 επί του  Ολυμπιακού Βόλου. Στη συνέχεια σκόραρε στον τελευταίο αγώνα της σεζόν στις 26 Μαΐου 2013 για να εξασφαλίσει την ισοπαλία 1–1 με τη  Νίκη Βόλου. Αυτό το γκολ και ο βαθμός εξασφάλισε στον Εργοτέλη την επιστροφή στην πρώτη κατηγορία. Ο Βερπακόφσκις έκανε το ντεμπούτο του στην επιστροφή στη Σούπερ Λιγκ στις 26 Αυγούστου 2013 σε νίκη 2–0 επί του Λεβαδειακού. Σκόραρε το πρώτο του γκολ στις 2 Νοεμβρίου 2013 στην ήττα 2–1 από τον  ΠΑΟΚ. Στις 27 Ιανουαρίου 2014, έπαιξε τον τελευταίο του αγώνα για τον Εργοτέλη καθώς ο σύλλογος έχασε 1–0 από τον  Παναιτωλικό. Μετά τον αγώνα ο Λετονός τιμήθηκε από τους συμπαίκτες του και το επιτελείο του συλλόγου. Πάνω από μιάμιση σεζόν στην Ελλάδα ο Βερπακόφσκις είχε συμμετάσχει σε 28 αγώνες πρωταθλήματος και σημείωσε 5 γκολ.

Στις 23 Ιανουαρίου 2014, ανακοινώθηκε επίσημα η ίδρυση του νεοϊδρυθέντος συλλόγου της Λετονίας "ΦΚ Λιέπαγιας", και μετά την επιστροφή του από την Ελλάδα, ο Βερπακόφσκις ανέλαβε τα καθήκοντά του ως πρόεδρος του συλλόγου. Εκτός από τη διοικητική ευθύνη, εξακολούθησε να διατηρεί την ιδιότητα του ενεργού παίκτη. Αποχώρησε από τον σύλλογο τον Νοέμβριο του 2018. Λίγες μέρες μετά την αποχώρησή του, προσλήφθηκε ως διευθυντής ποδοσφαίρου στη ΦΚ Ρίγα έως τις 25 Νοεμβρίου 2018. Στις 31 Μαΐου 2019, ο Βερπακόφσκις συμμετείχε σε ένα παιχνίδι για την ομάδα, παίζοντας 45 λεπτά και σημείωσε ένα γκολ σε νίκη με 4–0, βοηθώντας την ομάδα να φτάσει στον δεύτερο γύρο του Κυπέλλου Λετονίας.

Ο Βερπακόφσκις έκανε το ντεμπούτο του για τη Λετονία στις 9 Ιουνίου 1999 στη νίκη 2–1 επί της Ελλάδας στην Αθήνα, σκοράροντας σε αυτόν τον αγώνα. Ήταν πρώτος σκόρερ για τη Λετονία στην επιτυχημένη εκστρατεία προκριματικών του Ευρωπαϊκό Πρωτάθλημα του 2004 με 6 γκολ σε 10 αγώνες. Σκόραρε μία φορά για τη Λετονία στην τελική φάση (ο μοναδικός Λετονός που έχει επιτύχει γκολ σε τελική φάση μεγάλης διοργάνωσης) στον αγώνα με αντίπαλο την Τσεχία (2–1). Ο Βερπακόφσκις ήταν ο πρώτος σκόρερ της Λετονίας στα προκριματικά του Παγκοσμίου Κυπέλλου του 2006, στα προκριματικά του Ευρωπαϊκού Πρωταθλήματος του 2008, καθώς και στα προκριματικά του Παγκοσμίου Κυπέλλου του FIFA 2010. Τον Σεπτέμβριο του 2013, έκανε την 100ή του συμμετοχή για την εθνική ομάδα της Λετονίας στην ήττα με 1–0 από την Ελλάδα στα προκριματικά του Παγκοσμίου Κυπέλλου του 2014. Στις 29 Μαΐου 2014, έπαιξε τον τελευταίο του διεθνή αγώνα καθώς η Λετονία κέρδισε την Εσθονία. Συνολικά, διεθνώς ο Βερπακόφσκις έχει συμμετάσχει σε 104 συναντήσεις για τη Λετονία, σημειώνοντας 29 γκολ, όντας ο κορυφαίος σκόρερ όλων των εποχών της εθνικής.

Τίτλοι και διακρίσεις
---------------------

**Σκόντο Ρίγα**

* Πρωτάθλημα Λετονίας (2) : 2001, 2002
* Κύπελλο Λετονίας (2) : 2001, 2002

**Ντιναμό Κιέβου**

* Πρωτάθλημα Ουκρανίας : 2004
* Κύπελλο Ουκρανίας (2) : 2005, 2006

**ΦΚ Μπακού**

* Κύπελλο Αζερμπαϊτζάν : 2012

**ΦΚ Λιέπαγιας**

* Πρωτάθλημα Λετονίας : 2015

**Λετονία**

* Νικητής του Κυπέλλου Βαλτικής (4) : 2001, 2003, 2008, 2014

**Ατομικές διακρίσεις**

* Λετονός ποδοσφαιριστής της χρονιάς (2) : 2003, 2004
* Λετονός Άνδρας της Χρονιάς: 2003–04
* Πρώτος σκόρερ στην ιστορία της εθνικής ομάδας με 29 γκολ

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Latvia - Record International Players». Ανακτήθηκε στις 26 Ιανουαρίου 2022.
2. 1 2  «Māris Verpakovskis (Player)». Ανακτήθηκε στις 25 Ιανουαρίου 2022.
3. ↑  «Verpakovskis — Kijevas «Dinamo» gada futbolists». Ανακτήθηκε στις 25 Ιανουαρίου 2022.
4. ↑  «Τι κοινό έχουν Κίνα, Μολδαβία, Γκάμπια και άλλες 13 χώρες με την… La Liga». Ανακτήθηκε στις 26 Ιανουαρίου 2022.
5. ↑  «Verpakovskis nākamās divas sezonas spēlēs Grieķijas klubā 'Ergotelis'». Ανακτήθηκε στις 25 Ιανουαρίου 2022.
6. ↑  «Βερπακόφσκις: Έκανα την καλύτερη επιλογή». Ανακτήθηκε στις 25 Ιανουαρίου 2022.
7. 1 2  «ΜΑΡΙΣ ΒΕΡΠΑΚΟΦΣΚΙΣ». Ανακτήθηκε στις 25 Ιανουαρίου 2022.
8. 1 2  «M. VERPAKOVSKIS». Ανακτήθηκε στις 25 Ιανουαρίου 2022.
9. ↑  «Επιστρέφει στον Εργοτέλη ο Βερπακόφσκις». Ανακτήθηκε στις 25 Ιανουαρίου 2022.
10. ↑  «OFICIĀLI: VERPAKOVSKIS VIENOJIES AR "ERGOTELIS"». Ανακτήθηκε στις 25 Ιανουαρίου 2022.
11. ↑  «Verpakovskis trāpa pa pārliktni, Lukjanovs atrādās Polijā». Ανακτήθηκε στις 25 Ιανουαρίου 2022.
12. ↑  «Verpakovskim divi vārti Grieķijā». Ανακτήθηκε στις 25 Ιανουαρίου 2022.
13. ↑  «Verpakovskim vārti, "Ergotelis" atgriežas Grieķijas Superlīgā». Ανακτήθηκε στις 25 Ιανουαρίου 2022.
14. ↑  «Verpakovskim sezonas pirmie vārti Grieķijā, E.Višņakovam - astotie Polijā». Ανακτήθηκε στις 25 Ιανουαρίου 2022.
15. ↑  «Βερπακόφσκις: «Δεύτερη οικογένεια για μένα ο Εργοτέλης»». Ανακτήθηκε στις 25 Ιανουαρίου 2022.
16. ↑  «Verpakovskis iziet uz maiņu un atvadās no "Ergotelis"». Ανακτήθηκε στις 25 Ιανουαρίου 2022.
17. ↑  «Από ποδοσφαιριστής πρόεδρος σε ομάδα της Λετονίας ο Βερπακόφσκις». Ανακτήθηκε στις 26 Ιανουαρίου 2022.
18. ↑  «Verpakovskis RFS ģenerāldirektora amatā oficiāli nomaina Krivuņecu». Ανακτήθηκε στις 25 Ιανουαρίου 2022.
19. ↑  «Verpakovskis ar vārtu guvumu Latvijas kausā palīdz "Caramba" sagraut "Limbažus"». Ανακτήθηκε στις 25 Ιανουαρίου 2022.
20. ↑  «Την έχουμε τη Λετονία...». Ανακτήθηκε στις 26 Ιανουαρίου 2022.
21. 1 2 3  «Maris Verpakovskis - Century of International Appearances». Ανακτήθηκε στις 25 Ιανουαρίου 2022.
22. ↑  «UEFA : Czech Republic leave it late to earn Latvia win in EURO 2004 Group D». Αρχειοθετήθηκε από το πρωτότυπο στις 26 Ιανουαρίου 2022. Ανακτήθηκε στις 26 Ιανουαρίου 2022.
23. ↑  «Māris Verpakovskis». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 25 Ιανουαρίου 2022. CS1 maint: Unfit url (link)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρις Βερπακόφσκις** |

* ΜΑΡΙΣ ΒΕΡΠΑΚΟΦΣΚΙΣ: Αναλυτικά στατιστικά καριέρας στην Ελλάδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1133151898606924190008

 |

 |